### Beslutninger

Katcha Østergaard med bemærkning, at byrådet i sit møde den 21. juni 2023 har vedtaget Magistratens indstilling i overensstemmelse med erklæring fra Økonomiudvalget af 14. juni 2023.

Enhedslisten de Rød-Grønnes byrådsgruppe kunne tiltræde indstilling og ønskede følgende ændringsforslag tilføjet: ”Byrådet skal som arbejdsgiver sikre en bedre balance mellem opgaver og ressourcer, så medarbejdere og borgere oplever kommunen som en god arbejdsplads og borgerne oplever, at deres oplevede problemer løses.”

###

.

### Resume

Byrådet besluttede med Budget 2023 at arbejde med Rekruttering og kompetence som et af syv vilde problemer.

Formålet med denne indstilling at få byrådets godkendelse af den foreløbige problemforståelse. Samtidig foreslås tre spor, der danner rammen om det videre arbejde. Endelig ønskes byrådets opbakning til en model for struktureret afprøvning af ideer på tværs af magistratsafdelingerne inden for de tre spor. Målet er at få viden om, hvad der kan påvirke det vilde problem og få inspiration til yderligere nye tilgange.

### Beslutningspunkter

Det indstilles,

At 1) Byrådet godkender problemforståelsen af det vilde problem. Det indebærer, at vi fremover ikke alene arbejder med problemfeltet som et rekrutterings- og fastholdelsesproblem. I stedet skal vi finde en ny vej med balance mellem opgaver og ressourcer, som opleves holdbart for både medarbejdere og borgere på trods af, at vi bliver relativt færre erhvervsaktive i [adresse].

At 2) Byrådet kvalificerer det videre arbejde med tre mulige spor, der danner grundlag for mobilisering af aktører om den ønskede forandring:

•Spor 1: Balance og fleksibilitet i arbejdslivet

•Spor 2: En bred ressourceforståelse

•Spor 3: Flere skal med til mere

At 3) Byrådet godkender forslag til organisering af det videre arbejde som beskrevet i afsnit 5, og at hver magistratsafdeling udpeger arbejdspladser, som gennemfører prøvehandlinger og opsamler viden inden for de foreslåede tre spor.

### Sagsforløb

Udvalg: Magistraten

Dato: 30-05-2023

Henrik Jensen:

Fremsendes til [adresse] med bemærkning, at Magistraten i mødet den 30. maj 2023 anbefaler, at byrådet tiltræder Borgmesterens Afdelings indstilling af 22. maj 2023.

Regitse Christoffersen oplyste, at der er indarbejdet 2 ændringer siden tema-drøftelsen i Magistraten:

1)Mindre ændringer i problemforståelse (3 spor)

2)Forslag om, at alle magistratsafdelinger byder ind med prøvehandlinger/igangsætter

prøvehandlinger lokalt

Udvalg: [adresse]

Dato: 07-06-2023

Henrik Jensen: 7

Fremsendes til Økonomiudvalget til behandling i henhold til beslutning i byrådets møde den 7. juni 2023.

Udvalg: Økonomiudvalget

Dato: 14-06-2023

Henrik Jensen:

Økonomiudvalget kunne enstemmigt tiltræde indstillingen i overensstemmelse med Magistratens anbefaling. Udvalget havde herudover følgende bemærkninger:

Der skal findes en governance-model, som fremmer arbejdet med netop dette vilde problem. Hvis [adresse] vil få øje på konturerne af et nyt og mere holdbart system, skal kom-munen have en organisering, der åbner for at prøve sig frem med, hvordan kommunen organi-serer, styrer og træffer beslutninger. [adresse] kan ikke blot gentage det velkendte repræsentative styregruppeformat. Der er noget, der skal besluttes lokalt. Noget kræver le-delsesbeslutninger, og nogen dilemmaer kalder på politisk drøftelse og beslutning. Økonomiudvalget opfordrer til, at initiativet til deltagelse i eksperimenter skal komme fra arbejdspladserne, og at governance-modellen understøtter at de, som deltager i eksperimenterne, har den nødvendige handlekraft.

Det vigtige er, at dem, der er med i governance, er dem, der har forandringskraften og viljen i forhold til det vilde problem. Økonomiudvalget opfordrer til at fx magistratsafdelingernes HR-funktioner, de faglige organisationer og de arbejdspladser deltager i eksperimenterne. Øko-nomiudvalget er også bevidste om, at kommunen kan og vil få øje på flere parter over tid, og at alle pladser kan vise sig at være til låns.

S, V og SF stillede på byrådsmødet d. 22. februar et forslag om afprøvning af 4 dages ar-bejdsuge. Afprøvning af 4 dages arbejdsuge ligger naturligt som en del af de kommende prø-vehandlinger. Derfor foreslås det, at forslaget om 4 dages arbejdsuge besvares som en del af indstillingen om det vilde problem.